

НЕЗАВИСНИ УНИВЕРЗИТЕТ БАЊА ЛУКА ПЕДАГОШКИ ФАКУЛТЕТ



**СТУДИЈСКИ ПРОГРАМ: *ПРЕДШКОЛСКО ВАСПИТАЊЕ (2.ЦИКЛУС)***

Н А С Т А В Н И П Л А Н

од академске 2008/2009

Студијски програм предшколско васпитање, своју мисију реализује наставним и научним, образовним и стручним радом и истраживањима. Мисија студијског програма је да шири, унапређује и промовише знање и учење, да представља интелектуални изазов, мотивише креативност и подржи жељу за усавршавањем и стицањем знања у циљу конкретног и мјерљивог друштвено-економског развоја и повећања укупног фундуса знања у најширем контексту, за добробит цјелокупног друштва, односно човјечанства.

 У циљу остварења своје мисије:

* Пренос знања из општеобразовних дисциплина,
* Оспособљавање студената за рад са дјецом предшколског узраста,
* Оспособљавање студената за рад са дјецом, коју ће мотивисати за даљи образовни рад и дати свој допринос у креирању њихове личности,
* његује и константно унапређује истраживачки рад у друштвеним наукама,
* одржава висок ниво и флексибилност основних студија по међународним стандардима, које ће пратити европске трендове и иницијативе и промовисати мултидисциплинарност, узимајући у обзир потребе друштва за кадровима одређених профила.

Наставни план мастер студијског програма предшколског васпитања заснован је на научном знању, умјетничком стваралаштву и педагошком искуству. Студенти треба да стекну знање које је усклађено са знањем које се стиче на сродним факултетима у Европи и региону, уважавајући културне особености и традицију у образовању наставника.

Знања и способности које студент добије приликом студирања треба да буду у пуној сагласности са позивом који врши и улогом коју учитељ има у друштву. У Наставном плану направљен је склад неопходних дисциплина: дидактичко-методичких, педагошко-психолошких, школских и општеобразовних предмета, као и наставне праксе која је добила посебан значај.

**I СВРХА СТУДИЈСКОГ ПРОГРАМА**

Мастер академске студије Студијског програма Предшколског васпитања трају двије школске године, односно четири семестра, са укупно 120 ЕСПБ бодова, 30 ЕСПБ бодова по семестру. Модел студијског програма је 3+2.

Сврха студијског програма је стицање професионалних компентенција потребних за рад са дјецом у предшколском узрасту. Ширина познавања рада са дјецом даје образовање високог квалитета. Знање студената ће бити додатно повећано практичним радом током трајања образовног процеса. Специфичност учења одређује се у оквиру програма рада сваког наставног предмета. Студенти II циклуса би били оспособљени за наставак студија на III циклусу, што је такође сврха овог студијског програма.

**II ЦИЉЕВИ СТУДИЈСКОГ ПРОГРАМА**

Да оспособи студента за посебне области рада са дјецом у предшколском узрасту, и да их спреми за упис на докторске студије. Циљ реализације студијског програма можемо раздвојити у двије категорије, које заједно дају квалитет високог образовања на Независном универзитету Бања Лука. Квалитет студијског програма остварује се спојем стручних и општих образовних компоненти.

Циљ стручног усавршавања је:

* Пренос знања из предшколских образовних дисциплина,
* Оспособљавање студената за рад са дјецом предшколског узраста,
* Оспособљавање студената за рад са дјецом, коју ће мотивисати за даљи образовни рад и дати свој допринос у креирању њихове личности.

Циљ општеобразовних компоненти студијског програма је:

* Стицање комуникационих вјештина,
* Разумијевање научног метода,
* Етичко размишљање и развој система вриједности као колективне обавезе,
* Развој свијести о значају међуљудских односа уз уважавање и разумијевање различитости.

**III КОМПЕТЕНЦИЈЕ СТУДЕНАТА**

Програм сврсисходно прати савремене трендове у образовању, који се профилишу од стране ресорног министарства, уз пуно прагматично уважавање захтјева Болоњске декларације, са циљем достизања модерног, квалитетног, ефикасног, ефективног и, на крају, флексибилног образовног процеса.

Реализацијом овог програма студенти би стекли општа и посебна знања и вјештине. Циљ је да се оспособе студенти за посебне области рада са дјецом у предшколском узрасту. Од општих знања и вјештина студенти би овладали комуникацијским вјештинама, стекли би широку лепезу знања из свих кључних области потребних за ефикасан рад са дјецом у предшколском раду. Специфичност учења одређује се у оквиру програма рада сваког наставног предмета. Реализацијом овог студијског програма студенти ће стећи знања и вјештине: вјештине иновативних активности, способности за креативни индивидуални и групни рад, презентационе мултимедијалне вјештине.

Резултат учења: Завршетком другог циклуса студија, студенти ће стећи широку лепезу знања из свих кључних области потребних за ефикасан рад са дјецом у предшколском раду. Специфичност учења одређује се у оквиру програма рада сваког наставног предмета.

СТУДИЈСКИ ПРОГРАМ ПРЕДШКОЛСКО ВАСПИТАЊЕ – ДРУГИ ЦИКЛУС

**I година – I семестар**

|  |  |  |  |  |  |  |
| --- | --- | --- | --- | --- | --- | --- |
| **Шифра предмета** | **Предмет** | **Изборност** | **Предавања** | **Вјежбе** | **ЕЦТС** | |
| МПВ-01 | Развој и евалуација курикулума | О | 3 | 2 | 6 | |
| МПВ-02 | Академско писање | О | 2 | 2 | 6 | |
| МПВ-03 | Менаџмент предшколских установа | О | 2 | 2 | 7 | |
| МПВ-04 | Образовна технологија | О | 2 | 2 | 7 | |
| МПВ-05 | Страни језик | О | 2 | 2 | 4 | |
| **УКУПНО** |  |  | 11 | 10 | **30** | |
| **I година – II семестар** | | | | | |  |
| **Шифра предмета** | **Предмет** | **Изборност** | **Предавања** | **Вјежбе** | **ЕЦТС** | |
| МПВ-06 | Савремено дидактичко-методички токови предшколског васпитања | О | 2 | 2 | 9 | |
| МПВ-07 | Методика наставе ликовне културе | О | 2 | 2 | 4 | |
| МПВ-08 | Методика наставе физичког васпитања | О | 2 | 2 | 4 | |
| МПВ-09 | Методика наставе музичке културе | О | 2 | 2 | 4 | |
| МПВ-10 | Методичка пракса | О | 3 | 3 | 9 | |
| **УКУПНО** |  |  | 11 | 11 | **30** | |
| **II година – III семестар** | | | | | |  |
| **Шифра предмета** | **Предмет** | **Изборност** | **Предавања** | **Вјежбе** | **ЕЦТС** | |
| МПВ-11 | Методика развоја говора | О | 3 | 1 | 6 | |
| МПВ-12 | Методика развоја елементарних математичких појмова | О | 3 | 1 | 6 | |
| МПВ-13 | Методика упознавања околине | О | 3 | 1 | 6 | |
| МПВ-14 | Методичка пракса | О | 4 | 4 | 12 | |
| **УКУПНО** |  |  | 13 | 7 | **30** | |
| **II година – IV семестар** | | | | | |  |
| **Шифра предмета** | **Предмет** | **Изборност** | **Предавања** | **Вјежбе** | **ЕЦТС** | |
| МПВ-15 | Изборни предмет 1\* | И | 2 | 2 | 5 | |
| МПВ-16 | Изборни предмет 2\* | И | 2 | 2 | 5 | |
| МПВ-17 | Завршни мастер рад | О | 4 | 4 | 20 | |
| **УКУПНО** |  |  | 8 | 8 | **30** | |

\* *Избор предмета је везан за методику из које се изабере завршни мастер рад*